CELEX: 32022R0183
Language: sk
Date: 2022-02-10 00:00:00
Title: Vykonávacie nariadenie Rady (EÚ) 2022/183 z 10. februára 2022, ktorým sa vykonáva článok 21 ods. 5 nariadenia (EÚ) 2016/44 o reštriktívnych opatreniach s ohľadom na situáciu v Líbyi

11.2.2022   
               
               
                  SK
               
               
                  Úradný vestník Európskej únie
               
               
                  L 30/1
               
            
         VYKONÁVACIE NARIADENIE RADY (EÚ) 2022/183
         z 10. februára 2022,
         ktorým sa vykonáva článok 21 ods. 5 nariadenia (EÚ) 2016/44 o reštriktívnych opatreniach s ohľadom na situáciu v Líbyi
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi a o zrušení nariadenia (EÚ) č. 204/2011 (1), a najmä na jeho článok 21 ods. 5,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 18. januára 2016 prijala nariadenie (EÚ) 2016/44.
                  
               
                     (2)
                  
                  
                     Výbor Bezpečnostnej rady Organizácie Spojených národov (ďalej len „BR OSN“) zriadený podľa rezolúcie BR OSN č. 1970 (2011) 28. januára 2022 zmenil zaradenie pre jednu osobu, na ktorú sa vzťahujú reštriktívne opatrenia.
                  
               
                     (3)
                  
                  
                     Príloha II k nariadeniu (EÚ) 2016/44 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha II k nariadeniu (EÚ) 2016/44 sa týmto mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. februára 2022
            
               
                  Za Radu
               
               
                  predseda
               
               J.-Y. LE DRIAN
            
         
         
            (1)  Ú. v. EÚ L 12, 19.1.2016, s. 1.
      
      
         
            PRÍLOHA
            V prílohe II k nariadeniu (EÚ) 2016/44 sa záznam 15 nahrádza takto:
            
               „15.   Meno: 1: SAADI 2: QADHAFI 3: nie je k dispozícii 4: nie je k dispozícii
               
               
                  Hodnosť: nie je k dispozícii Funkcia: veliteľ špeciálnych jednotiek Dátum narodenia: a)27. mája 1973b)1. januára 1975Miesto narodenia: Tripolis, Líbya Spoľahlivý alias: nie je k dispozícii Nespoľahlivý alias: nie je k dispozícii Štátna príslušnosť: nie je k dispozícii Č. pasu: a) 014797 b) 524521 c) Líbya číslo AA862825, vydaný 19. mája 2021, vydaný v Tripolise (dátum skončenia platnosti: 18. mája 2029) Národné identifikačné číslo: nie je k dispozícii Adresa: Líbya (vo väzbe) Dátum zaradenia na zoznam:26. februára 2011 (zmenený 28. januára 2022, 26. marca 2015, 2. apríla 2012 a 14. marca 2012) Ďalšie informácie: Uvedený v zozname podľa bodu 15 rezolúcie č. 1970 (zákaz cestovania). Zaradený na zoznam 17. marca 2011 podľa bodu 17 rezolúcie č. 1970 (zmrazenie majetku).“